



Ka Khasi— -Jaiatia 

I. KI KHASI KI WAN NANGNO 


Ka ri Khasi ka long halor ki lAm Khasi 
Jaintia, ba la ker na shatei, na mihngi bad shathie 
da ki ri thor Kamrup, Nowgong Kashar bad 
ka Shilot (ne Sylhet, ba la khot noh mynta 
Bangladesh) ; katba na sha sepngi pat la 
don ki idm Garo. Ha ka ri Kbasi-Jaintia 
don shibdn ki syntai 1dm, uba jrong tarn na ki 
u long u Ldm Shillong uba don hatnar 
pdeng Jong ka ri. Ki wah ruh ki don shibdn, 
kaba heh tarn na ki ka long ka wah Kupli sha 
mihngi bad ka Wah Rilaog*Kynsbi sha sepngi. 


Ki 1dm ki long kiba itynnat ; hynrei ka 
jaka kam seisoh kum ha ri thor. Kumta ki 
briew kiba shong ha ki 1dm ki kylla long kiba 
eh, ba shait, bakhlain bad baksah. Ki ioh ia 
ka bdm da ka jingtrei shitom. Hynrei kim ioh 
auk kum ki briew kiba shong ha ki ri thor» ba 
kaba lah ban ioh u khaw u kba bad ka dohkha 
dohpnat kyrhai. Ha ki 1dm ki hap rep (iban, 
riewhadem, aohriew bad ki thune ki diengfBoh 
bad ki pai khamtam ha ki rastab Idm. 

Hynrei ka don ka jingiakhaii pateng, ka ia 
ihied ka iadie bad ki briew kiba na sha ri 
thor, wat la ki iapher ha ka ktien ka thylliej, 
ha ki rukom im, ha ki dustur bad ha ka niam. 

Ka la long ka jinglyngngoh hapdeng ki 
riewstad mynta ban iit nangno ki Khasi ki 
wan nyngkong eh Ka jingiathuhkhana rhiar^ 
pateEg ka ong ba mynnor eh u Khasi bad u 
Dkhar ki iawan jngi lyngba ka jingshlei um ka 
bakhraw. Ha kata ka jingiajngi, u Dkhar u 
buh ia ka kot halor ka jaiospong. U Khasi pat 
u kbutn ia ka ha ka shyntur. Katba nang iajngi 
kutntay u Khasi u kum nguid noh ia ka kot 
shapoh kpoh. Hana, dei na kata ka daw ba u 
Khasi um don kot don 
sla, jingthoh jingtar 
shuh. Haba u leh niam 
leh rukom bad u sneng 
u kraw, ka jiagstad ka 
mih napoh jong u> um 
shu pule kumba leh ki 
para briew sha ri thor. 

Kumta naduh kata ka 
or kijah bad duh noh 
a jingnang ban thoh dak 
bad bait pule kot. 



U Papuan na sbaphang Pbilippines 

Na ka jingUt ki riewstad pat mynta ki ong 
ba la kumno kumno ki wan nyngkong na sha 

shiliang ka Bay fong ka Bengal na shaphang 
mibngi shuh shub. La shem ba ki Khasi Pnar 
ki iajan ha ka ktien ka thylliej» ka dur ka dar 
bad ba ki dustor tad rukom im bad ki briew 
kiba shato, kiba na sha Loas. 

2 KA HIM A MALYNGNGIAN!G NE 
MADUR-MASKUT 

(Kumba 1500 1650 H K.) 

U Mailong Raja bad u Kyllong Raja* 

Ha kawei ka por la don kawei ka bin a 
kaba donbor shibiin ba ri Khasi Jaintia Ka la 
long ka hima barim tam ba ngi lab ban ioh' 
sngew ha ki ri liim jong ngi. Ka kyrtei g jong 
kata ka hima ka la long ka hitna Malyngngiang 
ne Madur Maskut La ju khot ia ki syiem 
jong ka ki Syiem blei. Ki la synshar naduh ri 
thor Nowgong lyngba ki It^m Khasi Jaintia 
shaduh Shilot ^Sylhet). 

Ka nongbah jong kane ka Hima Bah ka 
kyrteng ka law'dai'ja hajan Wahiajer mynta» 
haior uwei u lAm. Kawei ka syiem kaba khlad 
na kane ka hima ka la leit seng hima ha 
Mawsynram. 

G Syiem uba nyngkong eh jong ka, ba ngi 
tip u long u Mailong Raja. One u syiem u 
la long uba donbor shibiin bad u ba khraw bor 

eh ha kaba pyfiiar hima» Ka hima iong u ka la 
ialong markhap pud bad ki Syietn Jaintia. U 
Syiem uba synshat pat ha Jaintia ha kata ka 
pof u la long u Syiem Matkuhain. 

Une u Mailong Raja u la khroh ia u 
Syiem Matkuhain uba shong ha Nartiang ban 
wan iakren pynbeit ia ka jingiakajia pud 
hapdeng jong ki sha law dai-ja. U Syiem 
Matkuhain u la lum ia ka dorbar ki hynhiew 
doloi kiba hapoh jong u ban iapytkhat 
shaphang kane. U Doloi Jowai u khang ia u 
ban leit bad u la at buit han phah tang da ki 
doloi, Hyntiew ki doloi ki la ialeit bad ki la 
pynriam syiem shyntang ia u iCaia Bandesi bad 
syiem kynthei ia ka Lipang Ranh 


Tang shu poi ma ki u Mailong Raja u 
pynkhreh ka khawai dawai bah bad pyndih 
buaid ia ki baton phar. Hangta u phah pyniap 
lut pat kdat'dat dar ia ki baroh, 

Ka khubot ka la poi sha u Syiem Matku* 
hain ia kane ka jingjia bad u ia khteh phet t 
hyntci u Doloi Jowai u khang biang ia u, Ki 
la iakhteh phraphew Dgut ki tang kieng-wait 
kieng'Stieh bad la phah la ki sha law-dai-ja bad 
ki at ngut kt shakti u Mailong Raja kiba na 
Jowai. Hamar ba ki dang iabuaid ja hapdeng 
ka jingkmen bakhtaw, kine ki amgut ki shakri 

ki la pyllait tuh ia ki rang iaiehthma na Jowai 
kiba la pom luc ia u shnong u thaw bad 
wiang ding katba ki dang iathiah mynmiet. 

U Syiem Malyngngiang uba sah miet ha 
kata ka por ha Mawdymma', u la phet nalor u 
kulai, tang shu iohi ia ka tdem ding ba ka 
klang ha shnong jong u. Hynrei ki rang-kieng- 
wait na Jowai ki la ap lypa ha lynti bad tang u 
shu poi ma u, ki pom ia u ar dkhot bad rah 
ia ka khlieh jong u sha Jaintiapur. 

Hadien jong u la mih bujii da uwei u 
Syiem bashynrang hi sriem kum ma u. Ka 
kyrteng uta u Syiem ka long u Kyllong Raja. 

Une u Syiem u la long oba khlain palat. 
Ym ju hh pyniap duh ia u. La ong, ba mynta 
i kumba la pyniap ha ka thma, ynda lashai iohi 
ia u ba u iaid pa iaid biang kum bam shym lei 
lei. Kane ka la pynlyngngoh shibiin ia ki 
Jaintia, 

Khatduh khatwai ki la thaw da ka buit 
kumno ban jop ia u. Ki.la pynkhreh da kawei 
ka thei samla babhabriew tarn bad bashalak 
tarn jong ka thain Jaintia. Ki la suhbuit ia ka 
ba kan treh ban leit long mahadei ia une u 
syiem. U Syiem Kyllong Raja de u la ngat ha 
kane ka buit. U la iashem ia ka ha law'dabja 
ha lew Maduf'Maskut ' bad u la pyntong 
mahadei ia ka. Ka de, suki suki ka la ioh tuh 

na u ia ka jingtip shaphang ka jingkhlain bot 
jong u bad ka la ai jingtip ia kata sha ki Jaintia. 
Da kata ka buit la ioh ban pyniap ia u Kyllong 
Raja katba u dang leit sum ha kawei ka waH 
hapoh khlaw* Ka hima Madur Maskut te 
ka pra bad sapra naduh kata hi ka por artat. 

3, U NIANG RAJA KA HIMA 
JAINTIAPUR. 

(Kumba 1500 H. K. ei ei). 


U Niang Raja u long u Syiem Jainliaput 
badonnam shibuo. Ym ju lah satia ban 
pyniap ia u. Ki Syiem Sutnga kiba ha ki ri 
liim Jaintia ha kata ka pur ki 1?. pyrshang ban 
pyniap ia u, hynfei kim ju lah. Kumta ki la 
shu thaw noh da ka buit. Ki la wad ar ngut 
ki samla kiba sian shibun. Ki la pynbeit ba 
kin leit shong shakri ha ka Mahadei u Niang 
Raja. Ka Mahadei tuh ka la pdiang ia ki kum 
ki shakri iing. 

Kine ki shakri ki la trei bha katta katta ia 
ka kam. Ki lah . ban kem ia ka jingieij bad 
jingshaniah iong ka Mahadei Ha kawei ka 
sngi ki la kylli twad buit ia ka hangno ka bor 
u tnga jong ka ka don. Ka de ba ka shaniah 
ia ki ka la iathuh. Ka iathuh ba u shale leit 
sum marwei sha kawei ka jaka bakynjah. Ym 

)u don mana mancr bs tip han^no kata ka dcm* 
Dei hangta ba u buh noh la ki tiar ki tar ialeb 
thmar khlem nongap. 



Ki Mawbynoa ba ba Jatotiapur. 

Kita ki samla de ki la khroh ia ka Mahadei 
ban iathuh hangno kata ka jaka ka don. Kaba 
pli ka Mahadei bashida jiaglong ka la kum 
iathuh sor bad ka la khang iap khang im ia ki 
ban nym leit jan shata. Bad ki la kular de ban 
leh kumta ia ka. 

Ynda ha kawei ka sngi, sor ki la leit iapar 
tuh ban leit shata sha ka jaka ba u sum. U 
tang shu iobi ia ki, u rynsied pum hapoh um 
bad ngam thiaw artat hangta. Kumta mar mar 
ki wan iathuh ha ki Syiem Sutnga. Ki Syiem 
Sutnga de ki la iakmen bad ki la leit dokhol ia 
ka hima jong u kaba sha ri thor Naduh kata 
ka por ka hima Jaintiapur ka h^p hapoh ka 
jingsynshar ki Syiem ri Itim kiba na Sutnga. 


4. U MARKUHAIN BAD U SAJAR 
NANGLl JONG KA HIMA 
JAINTIAPUR 

(Kumba 1516-1532 H. K.) 

Don uwei u Syiem Jaintiapur bakhrawbor 
uba kyrteng u Syiem Markuhain. Hapoh jong 
u la don hynuiew ngut ki doloi. Une u la 
long u Syiem Samla ba dang roarwei bad u la 
wad Mahadei. U iohi ba don kawei ka khdn 
kynthei u Sajar Nangli baiabiang kyrdan bad 
u. U la phah da la ki briew jong u ban twsd 
jingmut na u Sajar Nangli H'-nrei u Sajar 

Nangli um mon ban ai la ka khiin kynthei 
bamarwei jong u ha u Syietn. 

U Syiem u la pynmih hukum ban shna 
kawei ka nan ha Nartiang. U Sajar Nangli bad 
la ki paid babiin jong u, u la pyndep hapdeng 
khyndiat sngi. Kane ka la pynsngewbha ia u 
Syiem Markuhain. U la khreh ka khawai ka 
dawai kaba khraw ban ai burom ia u Sajar 
Nangli bad ia ki paid jong u. Nanpta u khroh 
ia u Sajar Nangli ban sah miet, hynrei um treh. 

Nangta u Syiem u la thap ban shu phah 
knieh jubor ia ka khiln kynthei jong u. U 
Sajar Nangli nangta tang iohsngew ia kata u la 
khreh phet noh. U la lum la u paid babun 
ban ialeit ryngkat bad u, Kine ki la iateh 
jutang ban nym iehnoh lyndet lyndang ia u. 
Ki la iatih nan kawei tang mar shisien tih da la 
ki tdong ryntieh. la kata ka nan la khot haduh 
mynta ka Biar u Sajar. Ka jingbun jong uta u 
paid, la ong, ka la long kaba khraw shibun. 
Don uwei u synrei ba ki buh pyngkiang lynti ha 
ka lynti laid jong ki. Da ka jingiatuh u paid 
babun da la ki pohjat jong ki, uta u synrei u 
la lut artat khoit. 

U Sajar Nangli bad u paid babun u ialeit 
shaphang sepngi na Raliang bad hana, ki leic 
seng hima pat ha Khatsawphra. 



5. U BCmSINGH SYIEM 
KA HIMA SOHRA. 

(Kumba 1731-1770 H. K.) 

U Borsingh Syiem u long u Syittn Sohra 
uba khrawnim. Ha ka por ka jinglong syiem 
jone u, u Syiem Borkusain bad ka para jone u 
ka Kong Rimai na ka hima Jaintiapur ki shah 
set ha Nongkrem ha ki Syiem Shillong. U 
myntri rangbah jong ki uba kyrteng u Lyngskor 
Potiphas u la leit khroh ia u Borsing Syiem 
na Sohra ban pyllait ia u. U Borsing Syiem 
de u ai buit ia u kumno ban iakyndub bad 
u Syiem Borkusain. U bthah ia u ban 
riam pukir bad ban leit rwai dkhar ha 
Nongkrem. Tang shu iakynduh ia u Syiem 
Borkusain un iatehkular katno un ai lada 
pyllait ia u. 

U Potiphas de u la leit bad ioh ktien ba un, 
ai katto katne ki shnong ha ri dkhar sha u 
Syiem Sohra. Kumta u Borsingh Syiem u la 
phah biang ban leit sha Nongkrem kuopl^ 
mynshuwa. Tangba ha kane shisien un 4^ 
pyndih buaid ia ki nongset byndi jong fo 
Syiem ( kiba la shah set hapoh sets sniang; ). 
U ong arCat ba ki tang shu lait kin ialeh bah 
ryngkasg sha ka. pud u Syiem Sohra uba dang 
ap bad la ki paid iapom jong u. 

U Potiphas uba la leit bad ki katto katne 
ki lok de u la leh, kumba la bthah. La pyndih 
buaid ia ki nongap. Ki la thlieh ia ka jyng* 
khang. La pynkit ia ki Syiem Jaintiapur sha ka 
pud Sohra bad la ialam ia ki sha Sohra. 

Ha Sohra ki iashong shipor. Hynrei kl 
kwah ban leit phai noh sha la shnong. Kumta 
ki la ialeit ryngkat bad u Borsingh Syiem La 
ialam ruh ia u Piah Lyngskor na ka hima 
Sohra ban iasynran lang ia u Syiem Sohra. 

Ha ka jaka ban ai ia kica ki jaka, u Syiem 
Borkusain u shet kylla pynban. U iawer leic 
behmrad ban iashong mar la ka lieng, la u 
Borsingh Syiem ia pynpoi sha Shilot bad la set 
ha ka kuc u jamindar Sujlar la lade pat u 
wan phai sha la shnong ha Jaintiapur. 

U Piah Ly igskor u la sngewlyngng )h balei 
ba wan phai shnong tang u Syiem Borkusain 
bad ba u Borsingh Syiem um wan phai. Kane 
ka la pynkhuslai jingmut ia u. U la leit wad 
ia u Syiem Borkusain ban kylli balei, hynrei 
um man lah iashem satia. Kumta u leit iathuh 
noh ha u Potiphas. 

U Potiphas de u leit kylli na u Syiem 
Borkusain balei u Borsingh Syiem um wan 
phai. Hangta u sngewthuh ia ka jingthmu 
runar u Syiem Borkusain. U wan iathuh ha u 

Piah Lyngskor bad ong ia u ba un leit noh 
shuwa sha Sohra. la lade pat u pynkhih tik 
ban ialeh pyrshah ia u Syiem Borkusain. 


U Syiem Borkusain u tip ia ka bor u 
Potiphas ha ka h'ma. Kumta u iasuh buit 
bad ka tnga jong u ban pyniap ia u, bad la ioh 
pyniap hamar ba u dang iokthiah mynmiet. 


Uwei u briew na Wah’ong u leit khaii 
pateng sha Shilot. U leit kum iohi ia 
u briew uba kum u Borsirgh Syiem ba u dih 
um hapoh ka kut u jamindar Sujiar. Mar 
mar u wan iathuh sha Sohra ia kaba u iohi 
baroh. Ki myntri Sohra de ki leit khmih bad 
lap shisha kumta. Ki la thaw buit ban pyllait 
ia u nangta, bad u la lait. U syiem u la 
wan poi sha Sohra hadien lai snem bad iathuh 
lut ia ki jingjia batch ha ki myntri bad ka 
dorbar. 


U Borsingh Syiem u mut ban iaiehthma 
bad u Syiem Borkusain. Hynrei u Morsiiig 
Syiem na ka jait Syiem Sohra u shah pynb^flA 
tyngka na u Syiem Borkusain bad u iashah 
noh bad u lem bad katto katne ki ihyntrf. 
Kumta u Borsingh Syiem u shu kynriah noh 
na Sohra ban leit seng hima noh ha Mawsmai 



6. U TIROT SINGH KA HIMA 
KHATSAWPHRA 

(Kumba 18141834 H K.) 


U Tirot Singh u long u Syiem Khatsaw- 
phra, ha ka por ka jingwan kiew ki Phareng 
sha ri liim Khasi. U la long uba tbit ban 
siat khnam naduh dang khynnah. 

Ha ka por une u Syiem, u Iskat Sahep 
(David Scott) u long u Sahep rangbah ha 
Gauhati. Une u sahep u kwah pom sutok 
kulai na Gauhati sha Shilot lyngba ka hima 
Nongkhlaw. Kumta u la pyniadei lok bad 
u Tirot Singh, namar u Tirot Singh u iawan 
ialeit teng teng sha Borduar, ka jaka jong 
u ba hajan Gauhati. 

La khot sngewbha ia u Iskat Sahep sha 
ka hima Nongkhlaw ban pynshai ia kata ha 
ka dorbar. Ka dorbar hadien ka jingiasaidnia 
bad jingiapyni nia bajur ka la iarai ban shah. 

Tang shu ioh bor kumta, u Iskat Sahep 
u pynkiew shipal hsi Nongkhlaw* U phah ar 
Djgtut ki sahep rangbah hapoh jong u. U 
pynshna i'ing dak bangla* U pynkiew ki 
nongshns surok na Shilot Iptad Gauhati. 

Kine ki leh kulmar ha lew ha hat, ha 
jaka tong um bad khlaw thohdieng. Don ruh 
kiba ong ba ka Sockar Bahadur jong ki kan 
sa wan jop bad iuh top ia ki ri liim kumba 
leh sba thor. Kane ka la sawa sha ki shkor 
ki myntri Nongkhlaw. 

Ki myntri Nongkhlaw ki la iadorbar 
harieh harieh bad ki hip jingmut ban khang 
noh ia kane ka jingpom surok. Kumta sdang 
da ka thma ir. 

La pyniap ia uwei u sahep Lepton Bed- 
dingfield ; katba uwei pat u lait noh. Ka Phet 
Syiem, ka kmie u Tirot Singh, ka iaieit ia 
sngewbha bad u Iskat Sahep. Karo kwah ba 
un iap. Ka la aibuit ia u ban phet la dang 
step phyrngab sha Sohra. 

Ki khla wait ka Nongkhlaw ki la beh sia 
sia ia u hynrei kim lap shuh. La ong ba u 
Iskat Sahep u pashat paisa nalor jrong u kulsi 
katba u nang phet ; bad katba ki nang ialut 
por ka iatdm paisa ha lynti, u la nang lait noh* 
La pdiang sngewbha ia u da u Syiem Sohra* 

Hynrei u Tirot Singh u pynkhih ia ki 
hima Khast baroh ban beh noh ia ki Plutrez^ 
Bad la don ruh katto katne na sha thor Aai^ai^ 
kiba la iarap ia u ha ka ban beh noh ia Iki 
Phareng* 

Hynrei da ka jingpynbam tyngka uwei 
na ki Syiem Khasi ka Sorkar Phareng ka la 
lah ban tip ia ka jaka rieh u Tirot Singh bad 
ka la kem ia u, hadien ka jingialeh kaba la neh 
saw snem. 

Ki rangbah nongiapom ba donnim ha kata 
ka pot ki la long u Mon Bhut, u Lorshon 
Jarain bad u Khein Kongor, bad ka thma ka la 
nang iaid wat hadien ba la kem ia u Tirot 
Singh. 

La leit ialam ia u Tirot Singh sha Dakka 
bad la set phatok ia u hangta. U la iap noh ha 
phatok ha ka 29 tarik u Lber 1834. U lah ka 
iap kum u Syiem ha ka ling byndi ban ia ka 
im kum u nr. raw ha ka khet Khatsawphra. 
Hadien jong u ki hima Kbasi ter shi ter ki 
la nang iaid sha ka kti ka Sorkar Phareng. 


7. U RAJA DAKHOR SINGH 
KA HIMA SHILLONG 

0903 1919) 


Ka Hima Shillong ka la long ka hima kaba 
i&r shibiln. La ngeit ba ka nongseng banyng- 
kong eh jong kane ka hima ka la long ka Pah 
Syntiew. iCane ka la long ka kynthei ba la 
shu ioh kem napoh ka krem Marai ba hajan u 

Liim Shillong, da kaba pah ne khroh da u 
syntiew Ka dei ma ka ruh kaba seng nyag« 
kong ia ka shad ha ri Khasi. 



U Syiem Dakbor Singh. 

Ki Syiem kiba khraw bor ki synshar tee 
shi ter ia kane ka hima. Ha kawei ka por k« 

hima Shillong ka la iir nadub ki them ka wah 
Brama ha Kamrup haduh ki them ka wah 
Surma ha Shilot. 

Hadien hadien ia ka hima Shillong la 
pynpait sha ki ar hima. fCawei ka jait Syiem 
ba iapait ka seng ia ka hima Mytliem kaba 
mynta. Kawei pat ka jait ayiem ba la shah 
thang la btlnsien ka seng hima nob ha Nong- 
kseh. Hadien hadien ka pynkynriah noh ia 
ka nongbah ba nyngkong eh na Nongkseh sha 
Nongkrem bad na Nongkrem pat sa sha Smit. 

U Syiem pawnAm bakhatduh eh 
na kine ki Syiem Nongkrem u la long u Syiem 
Dakhor Singh Une u la long syiem hadien 
ka jingiap u Syiem Klur Sing. Ha ka por 
une u syiem ki Phareng ki la wan kiew sha 
ri 1dm Kbasi. 

U Syiem Dakhor u pynkynriah ia ka Hng- 
s4d iingsunon na lilm Smit ^a madan Smit, 
kaba sah hadub mynta* U tei ruh kawei ka ling 
dorbar bad ka^ei ka ting dak bangla. U long 
uba nang bastad bad uba naOg ran ri la ka 
burom bad ia ka btirom ka hima. U la 
synshar da ka roynsiein.,]b$il:^t bafipk bad da 
ka bc^ ka buit bardh- J>an p ia ka 

jingnang jtngstad bad iingioh jingkot jOng u 
khan u hajar. I^roh kat kiba la ithuh bad 
iadei kam bad u ki pyrto ia ka jinglong babha 
bad jingdon akor jong u. Ka Sorkar Phareng 
hi ka la sngew tiiewkor shibdn eh ia ki kam 

babha baroh ba u leh Kumta ka la pynkup 
noh ia u da ka n^m Raja ba la tip noh ia u 
hadien habud kum u Raja Dakl or Singh. U 
la ioh ia kane ka nim ha ka snem 1914. Kiha 
ioh ia kane ka nim Raja hapdeng ki Syiem 
Khasi ki la long tang saw ngut. Kita ki la 
long ( 1 ) u Syiem Donsingh jong ka hima Nong- 
sioin (1863) (2) u Syiem Mit Sing jong ka 
hima Langrin il874). (3) u Syiem Kinesing 
jong ka hima Khatsawphra (1903) bad u Syiem 
Uakhur Sing (19J4). 



U Syiem Dakhor Stag bad ka' Dorbar 

U Syien Dakhor Singh u la iap noh ha ka 
srem 1919 Kumta u la ioh ia ka nam Raja 
ha ka snem ba sdang ka Thma Bah Pyrthei ka- 
ba nyngkong bad u la iap pat ha ka snt-m ba la 
wai ka Thma Bah Pyrthei kaba nyngkong 
(i914-19I8). 

8 KA ASSAM 

Ka hima Assam ka long ka tduh eh ha 
ka liang mihrgi jong ka hima India ba mynta, 
lait noh ka Nagaland, bhafei ne shaneng jong 
ka la don da ki Liim Bah Makashang ba la 
khot 1dm Himalaya Hangne la don ka Tibet 
bad ka Bhutan. Sha mihngi ne kamon jong 
ka la don da ki Idm Burma. Shathie ne sha* 
rum la don ki 1dm Tippera bad sha sepngi 
ne kadiang pat la don ka West Bengal 
bad ka Bangladesh. Kun ta hapoh jong 
ka don ki 1dm Garo^ Khasi Jaintia, Mizo, 
Kashar bad Naga de kiba iabteng ter ter bad 
ar tylli pat ki them ne thor bah jong ka wah 
Brahmaputra bad Surma. 

Nyngkong nyngshab eh ia ka hima As«am 
la tip kum ka Prag-jyotisha. Hadien badien 
la tip kum ka hima Kamrupa. Kane ka hima 
Kamrupa ka kyntbup ruh de ia ka shatei jong 
ka Bengal, ha kaba don ka Kutsh Bihar bad 
Rsngpur. 

Ka notigbah ba lytigkohg eh ka la long 
ka Prag'jyotishpur kaba hajan ka Gauhati 

kaba mynta. Hadien Vata la pynkynriah sha 
Kamatapur shajan Kutsh Bihar, katba ha 
Kamrup la synshar da ki Bhuyan. Nadien 
kata la pynkynriah pat sha Kutsh Bihar da 
u Syiem Narayan uba kiew khet ha ka 
snem 1543 H. K. 


Kawei ka j'aitbynriew Tai ne Shan kaba 
donbor shibun ha ki thaih Shaina ka wan 
hiarthma sha Brahmaputra, Ka seng la ka 
hima ba la khot ka hima Asem Cne Ahomb 
Kane ka wan hiarthma naduh ka snem 1228 H K. 
Dei na kine ki nonghiarthma badonn^Tn ba 
sa long ka hima Assam kaba mynta. la ka 
ktien jong ki h khot Assamia Imat eh 
kane ka ktien ka wan na sha ka hima Magadha 
{ba la khot Bihar mynta) ha ki por ki Syiem 
Gupta bakhraw. 


Kaba ngi da tip thikna bha shaphang 
ka Assam ka long eh naduh ka jingwanjngoh 
kai uwei u Pukir Shaina bastad, uba kyrteng 
u Houen Tsang (ne Yuan Chwang). Une 
u la buh jingthoh shibtSn shaphang ka ri 
Assam kaba ha kata ka por. U iathuh ba ha 
ka hima Kamrup ha kata ka por, la shong da 
ki briew kiba lyngkot ka rynieng, kiba lam 
long snieh doh bad kiba beit hok. Ki iapher 
khyndiat ka ktien na kiba shong sha pdeng 
India. 

Kumta ngi shetn ha ka ktien Khasi hi 
ruh biin biin ki ktien Aryan ne Sanskrit ha ka 
iakren iakhana, ka ktien ka thylliej. Kane ka 
leit long kumta imat na ka ialeit iawan ha ka 
ieit lew leit hat ne ha ka iaiaid lynti syngkien. 


9. U KUMAR BHASKAR VARMAN 
JONG KA HIMA KAMRUPA 

(606-650 HK) 


Naduh ki por barim bajah haduh ka 
snem 1826 ia ka Assam la synshar hi da 
ki syiem jong ka hi. Ha bun ki sien kine ki 
Syiem Assam ki ju iateh lok teh jor bad ki 
patsha bakbraw jong ka ri India. 

U Syiem banyngkong eh uba iateh lok 
bad ki Syiem India u la long u Kumar bhaskar 
Barman. Une u la synshar ha Assam ha ka 
por ba u Harshabardban u synshar ha ki thor 
ka wah Ganga. Ngi don ka jingthoh jingtar 
une u patsha bakhraw ka ri India uba la 
synshar ha ki snem 606 6 8 H. K. 

Uwei u nongkit'tlen syiem jong u Bha$kaf 
Barman u la leit rah ki jingai bakordor kum 
ki mawkordoti ka jingthaifi jaih, ki jaifi rusoon 
ki stieh snieh, kaiphul, kwai, ki kot ki 
ba la thoh itynnat eh, bad kawei ka shatri 

Jadu. U Harsha ruh u la pdiang sngewbha ia 
kita bad u la phah pli ki jingai sngewbha sha u 
da ki briew ki baheh bahaih. 

Ha kata ka por la don de u Nongiaid pukir 
Shaina badonn^m sha India. Uta u la long 
u Houen Tsang (Yuan ChwangV Une u Houen 
Tsang u la wan jngoh kai ia u Bhaskar Barman 
bad ia ka ri Assam. Une u iathuh ia u Harsha 
shaphang u Bhaskar. Kumta u Harsha u la 
khot sngewbha ia u sha Kanouj, ka nongbah 
jong u, ha ka jingialang bakhraw. U Bhaskar 
ryngkat bad u Houen Tsang ki ia ia leit ha ka 
snem 6H H. K. Ka jingiaid lynti ka la long 
kaba jngai 90 sngi bad la synran ia ki da ki 
hati sanspah tylli. Ha kawei pat ka )ingialang 
kaba ha Allahabad, u Houen Tsang u la leit 
xah sha Shaina tang ia ka jir gai sngewbha ba 
ioh na u Bhaskar Barman. Kata ka la long ka 
jain tawah tyrpeng ba la pynphr itynnat da u 
shhiuh mrad. 

U Houen Tsang u thoh kumne shaphang 
ka Assam — 

Ka ri Kamrupa ka heh kumba 1,700 mail 
pyllun. Ka ri ka long kaba seisoh kaba don 
kyrhai ki st.hphin bad ki snepkor. Ka jing- 
long ka bneng ka long kaba sngewtynnat. Ki 
briew ki long kiba shida mynsiecn ‘ bad babeit 
jingmut. Ki long kiba lyngkot 'ka rynieng. 
bad kiba byrtem ka snieh doh. Ka ktien jong 

ki ka iapher tang khyndiat na ka ktien India. 
Ka jinglong briew {ong ki ka long kaba dat'dar 
bad kaba dom briew. Ki long kiba lah ban 
bat jingkynmaw bha bad kiba minot ban stad. 

Ki ngeit ka niam banylla. Ki dwai ha 
kaba jarjar. U Syiem uba ha kata ka por u 
dei na ka jait Syiem hyndai jong ki Narayan 
Deb. U Syiem uba dang synshar u long 
u Bhaskar Barman ba la ai n^m Kumar. 


Sha mihngi jong kane ka ri la ker da ki 
16m. Ki briew kiba shong shatn ki dei ki Man 
na ki Shaina. Shathie pat don kynh6n kynh6n 
ki hati khlaw. Kumta la pyndonkam da ki 
hati ban ialehthma ha kane ka ri. 


Ka hima u Bhaskar Barman hi imat ka iar 
haduh Shilot namar la shem ki pliang tama 
kiba pyni ia kata. Ka kynthup ia ka Assam 
baroh kawei. lait noh ki 16m Naga, Miso, 
Manipur bad lehse kiwei de; hynrei ka tda 
shaduh Bhutan bad ka Bengal ba shaphang 
shatei. 

Ha ki sngi khatduh jong u Bhaskar Barman 
u la phah jingai sngewbha da ki jingri, ki kulai 
bad ki riam ki beit ba itynnad ia ki shipai sha ki 
nongwanhiarthma ba na Shaina hadien ka 
jingiap u Harsha; 



10. KA JINGSYNSHAR KI SYIEM AHOM 
(1603-1641) 


Hadien u Bhaskar Barman la mih biln b6n 
kiwei pat ki jait syiem kiba synshar ha Assam. 
Kine ki knieh ia ka bor synshar ki syiem 
Kamrupa bad seng hima la ka jong ka jing- 
synshar Ahonr, Kine ki wan na sha mihngi, 
na shaphang Shaina ne Burma. la kine ki 
syiem la khot ki Syiem Ahom bad ki sdang 
synshar naduh ka snem 1228 H. K. 

Hapdeng kine. u Syiem uba donbor eh 
nyngkong nyngshab uba ialeh pyrshah ia ki 
syiem Mughal u la long u Suhungmung lane 
u Dihingia Raja (kata, u Syiem Dihing). Ha 
ka snem 1504, katto katne na ki Naga ki ialeh 
pyrshah ia une u Syiem Suhungmung. U la 
phah ialeh da ki ar ngut ki rangbah shipai 
jong u, u Bar Gohain bad u Burha Gohain. 
Ki Naga ki shah jop. U Syiem Naga nangta 
u phah la ka khiln bad sawspah ki had kum 
ka dak ka jingnguh Syiem ia u Syiem Ahom. 

Hadien pat ha ka jingialeh bad ki Mughal 
u la pytdong rangbah thma da u Syiem Naga 
uba kyrteng u Thawmung Lunhtao, (ba la khot 
noh u Barpatra Gubain). Ki Syiem Mughal 
ki phah shipai hapoh u nongialam ba rangbah 
jong ki u Tuibak, Hynrei da ka jingstad-buit 

tuh jong une u rangbah Naga, la ioh pyniap ia 
u Turbak bad ka jingduh ka la long kaba 
khraw na ka liang ki Musulman. 

Hadien jong une u Syiem la kiew khet da 
u khiln jong u, bad hadien jong u pat da 
u Susengpha, lane u Pratip Singha (ba la tip 
pat hadien kum u Burha Raja lane u Syiem 
Tymmen) U Syiem Jaintia uba kyrteng 
u Jasa Manik (1612—25), u tyrwa ia U ka khdn 
ha u, lada u iaid lyngba ia ka hima Kashari 
ban wan shim ia ka. Kumta la long ka thma 
hapdeng u Pratap Singha u Syiem Ahom, bad 
u Pratap Narayan, u Syiem Kashari. Ha kaba 
khatduh lalah u Pratap Singha, u Syiem Ahom, 
bad u la ioh wan shim ia ka khiii syiem 
Jaintia. Kumta u la long u pyrsa kurim jong 
u Syiem Jaintia. 

Hadien kata ia ka Assam la wan hiar thma 
da ki Musulman na Bengal. U Pratap Singha u 
la kylli ia ka daw balei ki kwah wan hiarthma. 
Ki Mughal ki la jubab ba ki dawa dieng, 
sohmarit, hati bad ksiar. U Pratap u la bitar 
bad u la ong, *Ngan nym ai wat shisla siej, 
lymne sohmarit khlaw, lymne shisymboh p 
shyiap na wah Brahmaputra. Ynnai ia ong 
shaphang ki hati,*’ Kumta la khie ka thma 
kaba jur bad ka la neh haduh shiphew snem. 

Baroh ar liang ki la iashah jop bt^nsien, 
Hynrei u Pratap Singha u leit donbok ba 

u don uwei u ranghah thma badonnAm 
ba la khot Memai Tamuli Besburua. Ki 
brlew ki shait khot ia u u Mama, ba u dei 
u Mama u Syiem. Une u mama da ka 
jingstad long u u la lah ban pynwan ia ki 
Mughal ban ia kohnguh iasuk noh ha ki 
jingtyrwa jong u. Ba ki la iathait, la ialut 
iasep biin bad ba la iaiap bi5n biin ra baroh 
ar liang, ki la iasuk noh. Ka pud ka s&m ka 
la hdp biang kumha ka p^r u Syiem Suhung- 
mung (lane u Raja Dihing). 

11. U SUTYINPHA LANE 
UJ AYADHWAJ SINGH 

(1648-1663) 

Hadien jong u Pratap Singha la biid sa ar 
ngut ki syiem kiba tlot bor. Hadien jong ki 
pat kimyntri ki la pynkiewkhet ia u Sutyinpha 
(ia uba la tip noh hadien kum u Jayadhwaj 
Singh). 

Dei ha ka por ka jingsynshar jong u ba la 
jia ka jingkulmar hapdeng ki khiin syiem 
u Shah Jahan u patsha ka hima Mughal, ban 
iaknieh ia ka khet Delhi. Kumta une u Syiem 
Ahom u la phah arngut ki rangbah shipai ban 
beh noh ia ka kynhiin shipai Mughal haduh ka 
wah Kartoa, ka pud rim jong ka Assam. Uwei 
na ki rangbah shipai Ahom uba dei hi u para 
jongu Memai Tamuli Besburua> udei u rangbah 

shipai ba donnim jong u Pratap Singha. Ka 
thma kaba jur la ialeh hapdeng ki shipai 
Mughal bad ki shipai Ahom. Ha kaba khatduh 
ki shipai Mughal ki la hip kynriah haduh 
Dakka, ha ka snem 1660. 

Ha kata ka por u Aurangseb u la kiew ha 
ka khet ha Delhi. Hamar kata ka por don 
jingkulmar pat hapdeng ki rangbah shipai ka 
Assam. Ka rukom pyniaid thma ha kata ka 
por, ka long ba wat tang u ksai ba ioh bat 
na ki nongshiin u kylla long u jong ka hima 
Assam baroh kawei. Dei ban pynpoi sha 
u syiem bad ka hima tat haduh ban da rai 
kumno yn leh da u Syiem bad ka hima. 
Hynrei don na ki shipai bad rangbah shipai 
kiba leh lyndet ia kane ka rukom pyniaid 
thma. 

U Syiem u la phah da uwei u rangbah 
syiem ban tohkit ia kane. Kane ka jingleh 
ka la pynmong wat ia u kthaw-kurim u Syiem 
hi, uba kyrteng u Shangmung. Kumta ki lai 
ngut ki rangbah shipai bakynsai tarn ki la 
iaphoi bad u Syiem bad kim treh ialehthroa ha 
ka rukom kaba dei. 


U Aurangseb pat u la phah da u rangbah 
shipai badonndm jong u» uba kyrteng u Mir 
Jumla ban leit jop biang ia ki jaka ba la duh ha 
Assam bad Kutsh Bihar. 

Ka jingialeh ki la long kaba jur. Shipor 
la pynher krad ia ka kYnh»5n shipai Assam, la 
ioh knieh ia ka nongbah jong ka, ka Gargoan, 
bad la pynphet ia u Syiem Assam shaduh ki 
tduh ba sha mihngi jong ka hima. 

Hynrei ha ka por slap, ki shipai Assam ki 
wan hiarthma tui mynmiet mynmiet. U Mir 
Jumla u la don ha ka khim khair. Ym don 
bAm don dih. U. ia lade ruh u la ioh pang. 
Ym lah ioh khubor shuh na sha la ka niroa la 
jong. la ki lynti syngkien la dkhat bad 
ka jingiap bad jingjulor ka bam kai shuh Ki 
shipai Mughal ki la duh jingkyrmen thiaw 

Hynrei tang shu poi ki nai synrai, la wan 
poi ka jingiarap na Bengal. Ka lynti ka 
syngkien kam ktieh shuh bad kam wit. Kumta 
ka kynhiin shipai Mughal ka la sngew lait 
mynsiem wo. Ki rangbah shipai Assam ruh 
kim freh ialeh ha ka rukom ba dei. Kumta 
da kaba jem la ioh biang ia ki bynta ba la duh 
da ka kynhilin shipai Mughal. 

U Syiem um banse shuh ban tyrwa iasuk 
noh. U la kular ban phah ia la ka khvin sha 
Kng-Syiem u Patsha Au^’angseb bad ka spah ka 
hajar nalor ki hati ban pynbiang ia ka jingb't 
jingsep ha thma. Ka thma ka la tvai ha ka 
snem 1663 bad u Mir Jumla u la Ibit phai noh 
sha la Bengal, hynrei u la iap noh tang hapdeng 
lai bnai. 

U Sylem Assam ruh u la pynshitom jur ia 
ki rangbah shipai jong u hadten ka thma. 
Hynrei u ruh u la iap noh shen ha kajuh hi ka 
enem. 


12 KA JINGIALEH U LASHIT 
BARPHUKAN 

(16674671) 


U Lashit Barphukan u la long u khiin khat- 
duh jong u Memai Tamuli Besburua. Une 
u Memai u la long u rangbah nongialam shipai 
badonnam pyrshah ia ki Mughal ha ka por ki 
Patsha Jehangir bad Shah Jahan. Une u Memai 
(kaba mut u Mama) u la long u kthaw kurim 
jong u Syiem Jayadhwaj Singha. Kumta u 
khdn u bit bad kem ia ka jinglong u kpa 
Jong u ha kiei kiei baroh. U ju sngap bad iohi 
ruh kumno u kpa jong u u pyniaid kam pyn- 
iaid dam bad ki rangbah jong kata ka por. U 
don ka khmat kaba pyllun peit pyrshah kum 
u nui khatsawsynhia bad ym don ba nud peit 
pyrshah ia u. 

La thung rangbah nongialam ia u Lashit 
Barphukan namar la shem ia ka jingtbit, 
jingsngewrit bad jingkitkhia jong u ia la ka 
kamram. Hapdeng ar bnai u la Tab ban beh 
noh ia ki shipai Mughal shaduh ka wah 

Manaha, ka pud ritn jong ka Assam. la ka 
shnong Gauhati ]a ioh knieh bad ia u gobarnor 
Mughal la ioh kem. 

Hynrei u Lashit Barphukan urn sangeh 
noh tang hangta. U ia tip ba kan wan ka jing' 
hianhma pynhiarkput bajurbiangnaki Mughal, 
Kumta u la pynkhreh jriang ia ka jingialeh bajur. 
La pynkhlain ia ka kut Gauhati na baroh saw^ 
dong. La thung biin biJn ki rangbah shipai bad 
ki nongialam bashlur badba shynrang mynsiem. 
La tei ki kut bakhlain ha ki lum batawiar ia 
ka Gauhati. La pynkhlain ia ki lieng ban 
iaieh thma na um. La tih ki kharai kiba myn^ 
saw bad la pynap klep da ki phrah siej banep. 
La pynbiang ki t'ar ki tar thn.a babiang, bad 
tup bad mdn bad khnam bad ryntieh bad 
sum bud stieh. bad wait bad sdie, nalor ka 
bdm ka dih kyrhai La pynap briew m^n ka 
shiphew khatsan pruh. La phah nongsyntiat 
ban bud ia ka jingwan iarap na sha Bengal ne 
na Delh’. la kiei kiei baroh la pynbeit pyn- 
biang thik thak. 

Ha u bnai khatduh ha ka snem 1667, u 
Patsha Mughal u la ioh khubor ba la knieh 
ia ka Gauhati. Mar mar u la phah ia u Raja 
Ram Singha badonn^m jong ka kynhiln 
nongialam Mughal, U long uba la iashim 
bynta ha ka thma pyrshah ia u Shibaji, u Syiem 
Mahratta* bad ia ka niim jong u la bna kylleng 
ka ri India. 

tJ tang sKu wan u la dawa ba dei ban 
pyllaic ia ka Gauhad sha ka kti ki Mughal. 
Hynrei u Lashit Barphukan um patiaw. Haba 
u iohi ia ka bor u nongwanhiarthma, Um treh 
iamih madan. U shu pynlong bAn ki jingialeh' 
thma rich mynmiet mynmiet. Kane ka la 
pynjulor ia ka tiar ka tar ki Mughal bad 
pyniap bun ki briew. 

Shisien namar ba la pynbor eh da u Syiem 
Ahom, u Lashit um banse ban iapynroih 
madan ban ialeh bad u Raja Ram Singha. U 
iathuh ba un sei ar hajar ngut ki shipai haba 
ha ka jingshisha u pynap saw hajar. U Ram 
Singha ba u la sngewpoh ban ialeh bad u, u la 
phah nongialam da ka nongialam shipai 
kynthei ha khmat ki shihajar ki shipai. Hyn- 
rei ynda u iohi ba u Lashit ii leh thok, u 
pynmareh da ki shipai shongkulai hamar ban 
kut ka jingiakob bad la pyniap shiphew hajar 
na ki shynrang ka wait jong u Lashit, shuwa 
ba kin lap ba poi bapoh kut. Kane ka la 
pynrit mynsiem ria ia u Lashit. La katta ruh 
um man dem hi. 

U Raja Ram Singha tang shu tip ba 
u Lashit u pang, u sdang ban ialeh ban knieh 
ia ka kut Gauhati da ka jingialeh ki iieng na 
wah. U la iohi ha ka Hang na u LAm 
Khamakhya ka la long kaba i-tlot. U Lashit, 
uba nang peit na jyngthiah pang nalor lAm 
u la iohi ba baroh ki lieng kin sa leit nguh leir 




Ka tempi ha u lum Kbam;khya. 

dem ia u Raja Ram Singha. Kumta na jyngthiah 
u la khie joit ban hiar ha lieng ban kit ialeh. 
Kane ka la ai mynsiem ia ka kynhiin shipai 
Assam. Ki la ia am dukhi khait bad da ka jingia' 
tber dohiap bad ialeh iap ban ti la ka jinglong 
laitluid ba naduh batim bajah, ki la jop thiaw 
bad ki la beh krad bad pynher khynrad ia ki 
lieng bad shipai Mughal. Riap dap ki beh 
bad u Lashit u dkut mynsiem thoin, hapdeng 
ka jingiohi ba u la lah ban loit ban law ia ka 
jinglongmraw ka ri la ka jong bad ka jaitbyntiew 
na ka kti kinongshiin. Kane ka la jiahaka 

snem 1671 saw snem hadien ba la thung 
rangbah nongialam ia u. 

Ka hima Assam ka la lait na ka kti ki 
Patsha Mughal bad ka sah khlem hAp hapoh 
ka jingsynshar India tat haduh ka snem 1826, 
ha kaba wan ka jingsynshar Phareng 

13 KA JAYMATI BAD KI KHUN KI 
KSIEW JONG KA. 

(1681-1780) 

Kat kum ka rukom ki Syiem Ahom, u 
myntri rangbah lymne u rangbah duh jong 
ki shipai um iah ban kiew ia ka khet jong ka 
hima. Hynrei la don u myniri ranebah uba 
kwah ban ioh ia ka khet ki Syiem Ahom bad 
uwei u rangbah shipai u la pyniap noh ia u 
myntri rangbah na kata ka daw. Ynda uta 
u rangbah shipai u shem ba ym don mano 
mano shuh badonbor ban shimti ia ka hiraa 
lait na u, u la thmu ban pyniap ia u khynnah 
syiem ba dei hok jong ki Ahom. U Syiem 
Gadadhar Singha tang shu iohsitgew ia kata 
u la her krad ryngkat bad la ka inga jong u, 
ka Jaymati. Taog shu iohsngew ia kata, une u 
rangbah duh ki shipai u la wad ia u, u la thiew 
kumba thiew niut ia ka hima baroh kawei. 

U Gadadhar u la long u riewradbah ha ka 
rynieng rynnio^ ^u^a U lah 

I I 

ban b4m da u khaw kat uba ioh bad da ka 
doh ba shu syang ha dpei ding. U lah roar- 
wei ban pynliem haduh khatsan arphew ki 
shipai, U la iaid na khlaw na khlaw bad poi 
haduh kumba arphew mail na pud ka hima 
Ahorn ha kjat ki Wm Naga. Hangta u ^^ng* 
bah duh ki shipai u la ioh jingtip ba u iadon 
hangta bad la ka mahadei jong u ka Jaymati. 
U la ai hukum ia la ka kynhun shipai ban 
ker kut ia kata ka jaka. Ka tnga jong u, ka 
Jaymati, ka la pynbor ia la u tnga ban phet iap, 
hynrei u la iakhing shipor, tat haduh ba ka 
ong ba lada um leh kumta, kan shu pyniap 
noh ia lade khnang ban pylla t im ia u. 
Kurnta u la phet bad iehnoh ia ka marwei 
kumba ka kwah. 

Ki shipai ki la wad ia ka i'ing ka sem jong 
ka ha kaba ka rieh bad ki la lap ia ka. Ki la 
wanrah ia ka da kaba shu pynbor ia ka ban 
iaid kjat sha u rangbah shipai bad ka la shim 
por kumba artaiew ei-ei. Ka la thait ym don 
pyrthei shuh Nangta u rangbah duh ki shipai 
u la ong ia ka ba kan iathuh hangno u tnga 
jong ka u don ; bad namar ba kam iathuh la 
teh ia ka ha u dieng : la sympat, la pynsaja jur 
ia ka, bad la pyniap ia ka hangta. 

Hadien kata u Gadadhar u la iohsngew ia 
kata, u la lum la u shipai u swar jong u, u la 
wan ban pyllait ia ka, u la jop ia uta u rangbah 
shipai baa knieh ia ka khet na u ; hynrei u la 

poi diet por eh namar ka tnga jong u ka la lah 
iap. 


Ka Jaymati ka don arngut ki khiin shyn- 
rang, kiba kyrteng u Lat bad u Lashai. U 
Lai u la kylla long Syiem Rudra Singha hadien 
jong ka jingiap u kpa jong u. Une li Rudra 
Singba u khiln nyngkong ka Jaymati, u la tih 
kawei ka nan bah nan san ha Sibsagarh ba la 
ai kyrteng ka duriaw ka Jaymati lane Jaysagar 
haduh mynta. Ka long ka nan baheh tarn 
hapoh Assam. U la tei ruh ka tempi harud 
kata ka pung bad la khot kyrteng ia ka ka iing- 
mane ka Jaymati lane ka Jaydol. Hapoh kane 
ka tempi don u mawlyngknep uba sngem bad 
jrein um barabor haduh kine ki sngi. La ong 
ba u long ka dak jong ka jingjrein snam bad 
jingjaw ummat pait dohnud ka laymati haduh 
mynta mynne na kane ka jingshah pyniap* 

U Rudra Singha u don btin ki khdn 
shynrang badupynkular laki khiin ba yn nym 
kiew khet ia ka khet jong u da ki ksiew jong u, 
katba ki bar oh shi para kidangiaim. Kumta 
ynda u iap u Rudra Singha, ia ka khet la kiew 
nyngkong eh da u Siba Singha, sa u Pramatta 
Singha, sa u Rajeswar Singha, khatduh eh u 
Laskshmi Singha lait noh uwei pat ba uba 
anna ka met ka phad. Nadien jong kine ki 
syiem ka hima Ahom ka la nang troin nang 
troin tat haduh ba la shimti ia ka da ka 
Sorkar Phareng na Bilat. 



14. KA ASSAM NADIEN U LAKSHMl 
SINGHA HADUH KA JINGWAN 
SYNSHAR KIPHARENG 

(17804825) 

U Gaorinath ^ingha (1780-1795) — Hadiea 
ka jingiap u Lakshmi Singha ia ka khet ha 
Assam la kiew khet da u khun jong u, u 
Gaurinath Singha. Une u la long u khun 
ioh-mon bad Teh mon bad k'lnita u shem 
jingjynjar shibun ban pyndem ia ki brievv ba- 
ieng ialeh pyrshah ia u. ki Moa maria La u 
jop ia ki hawei, ki pynshitom ia u hawei pat, 
khek shi khek ter shi ter. U u la hap phei na 
ka nongbah Rangpur sha Gauhati bad ieh ia 
ki myntri korbari ba kin ialehthma na Jorhat. 
Katba dang jia ku nta la wan mih pat sa ki 
nonglute nongpynjulor na Bengal ban lute kai 
bad pynjulor ia ki nongshongshnong ka 
Assam. Um banse shuh ban pan jingiarap na 
u Lord Cornwallis* u Gobarnor rangbah duh 
jong ka ri India, ban beh ia ki bad ban pynioh 
pat ha u ia ka nongbah. U Kapten Welsh bad 
la ka kynhun shipai bakhlain jong u u ia wan 
iarap ia u ban pyndem ia ki nongiakhih ialeh 
pyrshah bad ban pynioh pat ia ka Rangpur, ka 
nongbah jong u- la u Gaurinath la pynkiew 
khet bad u Kapten Welsh u la leit phai 
biang sha Calcutta, ynda ki ia iilthoh iatar ba 
yn iapynroi ia ka khaii ka pateng hapdeng ki 
ar hima. Une u syietn u la iap noh ha ka 

iingjain jong u kaba ha Jorhat ha ka snem 1795, 
ynda u la synshar 15 snem. 

U Kamalesivar Singha (1795*1811). — 
Hadien ka jingiap u Gaurinath Singha, ym lap 
khun syiem satia babit ban kiew ia ka khet 
Assam. Kumta la donkam ban wad syiem uba 
bit ban shimti ia ka khet syiem. Khatduh 
khatwai ynda la wad la wad la lap da uwei 
u khynnah syiem uba long u ksiew tun ne 
ksiew miaw jong u Raja Lashai, u para u Lai 
ne u Rudra Singha la une u khynnah syiem 
uba kyrteng hok u Kinaram Gohain la jied 
syiem bad u la shim ia ka kyrteng Kamaleswar 
Singha. Ha ka por jong une u syiem la don 
ka jingiathoh iatar bad ka jingiaphah nongkit- 
tiensyiem hapdeng jong u bad u Ram Singha, 
u syiem Jaintia. Une u la synshar khathyn- 
riew snem haduh ka snem 18 1 1. 

U Chandrakanta Singha (1811-18; 1819' 
1821) — Ynda u iap u Kamaleswar Singha la 
kiew khet pat da u para jong u u Chandra- 
kanta Singha. Hamar ka jingsynshar Jong u la 
wan hiarthma ki Burma ba kumta ki rangbsh 
myntri jong u ki pynhiar khet noh ia u ha 
ka snem 1818, bad la pynkiew khet pli da u 
Purandar Singha, u ksiew jong u Rajeswar 
Singha. U Purandar Singha um lah beh ia ki 
Burma, bad u la phet krad ia lade bad iehnoh 
ia la ka ri ha ka snem 1 819, tang shisnem 
hadien. La pynkiew khet hiang sa shisien ia 



40 


u Chandrakanta da u rangbah Burrra ba ka 
snem 1819. U Chandrakanta u la ialeh biang 
pyrshahia ki Burma, hynrei ba u shah jop u la 
phet iap sha Bengal. 

U Jrgesivar hingba (1821-1825)— Ki 
Burma ki la pynkiew khet noh da u Jogeswar 
Singha tang ban syrpai syrpud pynjem pyntuid 
ia ki paidbah, hynrei ki la shimti ia ka jingsyn- 
shar ha la ka kti naduh ka snem 1821 haduh 
1825, saw snem. U Chandrakanta Singha u la 
lum ia u phud u pvrton shipai bakhraw ban 
ialeh biang ia ki Burma ha ka snem 1823, 
hynrei um lah, kumta u la her krad biang sha 
Bengal. Hynrei u Iskat Sahep u wan shimti ia 
ka Assam na ka kti ki Burma ha ka snem 1825, 
bad naduh kata ka por ka Assam ka la hap ha 
kl kti ki Phareng, shispah snem tarn, tat 
haduh ka jinglaitluid ka ri India na ka jirg' 
synshar Phareng ha ka snem 1947. 


15. KI JINGKYLLA HA KA 
JINGSYNSHAR ASSAM. 

Ka hima Assam ha ri thor ka la wan 
hap hapoh ka jingsynshar ki Phareng naduh 
ka snem 1826, ha ka por ba u Lord 
Amherst u long Governor General jong ka 
ri India. Ka rl Khasi pat ka la wan hap 
naduh ka snem 1833 ha kd por ba u 
Lord William Bentinck u long Governor 

General ha India ha kaba u Syienj Tirol Singh 
u shah jop. Katba ka ri Jaintia pat ka hap 
ha ka snem 1862 ha kaba shah jop u Kiang 
Nongbah, ha ka por u Lord Elgin u Vice- 
roy jong ka Maharani Victoria. Kine ki la 
wan rung hapoh ka jingsynshat ki Phareng 
ryngkat bad ka Assam, ha kaba ka Shillong 
ka long ka nongbah jong ki Ka Garo, ka 
Lushai bad ka Naga ruh ki la wan hap 
hadien, hapoh ka jingsynshar ki Phareng 
ryngkat bad ka Assam, katba ka hima 

Manipur bad Tiipura ki long hapoh ka 

jingiada ki Phareng shabar ka hima Assam. 

U Lord Northbrook u Viceroy ha ka 

por ka Maharani Victoria u la long uba 

nyngkong eh ban wan jngoh ia ka Shillong 
ka nongbah jong ka Assam. 

U Lord Curzon u Viceroy ha ka por 
u patsha Edward VII, u la pyniasoh noh 
ia ka Assam bad ka Bengal mihngi ban 
long kawei ka jylla hapoh u Lieutenant 
Governor, bad ka Dacca kum ka nongbah 
jong ka. 

xlynrei ha ka por u Lord Hardinge, u 
patsha George V bad ka Mahadei jong u, 
ha ka jingwan jngoh jong ki ia ka tilndit, 
u la pynbna ba ka Assam kan ioh noh la 
ka jylla hapoh u Chief Commissioner. Ka 
Shillong ka la kylla long biang ka nongbah 
jong ka Assam. U Sir Beatson Bell u la 

long u Chief Commissioner uba khadduh eh 
bad u Governor uba nyngkong eh jong ka 
Assam. 

Ynda ha ka snem 1947, haba ka ri 
India ka la ioh laitluid, kine ruh baroh ki 
la wan hap hapoh ka jingsynshar laitluid 
ka India lait noh ka distrik Sylhet. 

Ki riewlum Naga ki la kwah nob ban 
ioh ka jinglaitluid ba kyrpang ban synshar 
hi. Ka ri India ka la at ia ki ban ioh la 
ka jong ka hima ri lum ba kyrpang hadien. 

Ynda ha ka 20 tarik u ’nai Kyllalyngkot 
jong ka snem 1972, ka Indira Gandhi ka 
myntri rangbah jong ka ri India ka la her heli- 
koptar sha Arunachal Pradesh ban ai ka 
hima laitluid ri liim ba kyrpang hapoh u 
Chief Comissioner uba long beit hapoh 
India 

Ha kajuh ka sngi ku la ai ka hima ri 
Inm ba kyrpang ia ka ri Khasi, Jaintia bad 
Garo ban khot noh da ka kyrteng thymroai 
Meghalaya. 

Ha ka sngi kaba bud ka la her heli- 
koptar biang sa sha ki hima ri lum Mani- 
pur, Tripura bad Mizoram. Ki hima Mani- 
pur bad Tripura kiba long kyrpang myn* 
shuwa shabar Assam kin long noh hapoh 

ujuh u Governor jong ka Assam kumba 
long lem ka Meghalaya bad Nagaland, katba 
ka Mizoram ba la khot mynshuwa Lushai 
Hills, kan long hapoh u Lieutenant Govern 
nor, uba long beit hapoh ka ri India. Ka 
nongbah jong ka Assam ba ha ri thor kan 
long noh ka bispur hajan Gauhati ha ka 
jaka ka Shillong. 

Ka hima Assam ri thor ryngkat bad ki 
hima ri lum, ka Meghalaya, Nagaland, Tri- 
pura bad Manipur kin long hapoh ujuh u 
Governor ka Assam. 

Kine baroh ki hima ryngkat bad ka 
Arunachal Pradesh lem bad ka Mizoram, 
ki la iateh song bad synjuk lang ban long 
kawei, la khot lang ia ki Ka North Eastern 
Circle. Kane kan iapeit iakhmih lang ia ka 
jingpynbeit ia ki lynti ki syngkien, ka rep 
ka riang, ka bor llektrik, ka jingpynbiang 
ia ka Dewbilat, bad ha ka Khaii pateng. 









KI JINGKYLLI 45 

1. Thoh jingiathuhkhana shaphang ka ri 
Khasi Jaintia bad nangno ki Khasi ki wan. 

2. lathuhkhana shaphang uwei na ki 
syiem bapawnam eh jong ka Hima Madnr- 
Maskut. 

3. (athuh katba phi tip shaphang u Niang 
Raja. 

4. lathuhkhana katba phi tip shaphang 
u Sajar Nangli. 

5. lathuh shaphang ka jingshahset (a) 
« Syiem Borkusain ha Nongkrem, lane (b 
u Borsingh Syiem ha ka kut u Sujlar. 

6. lathuh katba phi tip ia ka thma u 
Tirot Singh pyrshah ia ki Phareng. 

7. Phi tip am shaphang u Raja Dakhor 
Singh bad ka jingsynshar jong u ? 

3, Ihoh lyngkot shaphang ka Hima 
Assam bad ia ka jingsynshar jong ka naduh 
barim bajah haduh ka jingwan synshar ki 
Phareng, da ai bad ki snem kiba donkam. 

9. lathuhkhana shaphang u Syiem Assam 
banyngkong eh uba iateh*lok bad u Patsha 
India badonnam, u Harshdbardhan. 

Lane 

lathuh ia ka jingai jingthoh jong u Pukir 
Shaina badonnAna shaphang ka Assam bad ki 
briew jong ka. 

10- lathuh khana shaphang ki Syiem Ahom, 
u Suhungmung bad u Susengpha. 

11. Ai jingiathuh shaphang u Sutyinpha 
ha ka jingialeh jong u pyrshah ia ki Patsha 
Mughal bana Delhi. 


Lane 


lathuh katba phi tip shaphang ka jingwan 
hiarthma badonndm u Mir Jumla ia ka ri 
Assam. 


12. Thoh jingiathuhkhana shaphang ka jing- 
pyllait-luid u Lashit Barphukan ia ka Assam 
na ka kti u Patsha Aurangseb. 

13. lathuhkhana katba phi tip shaphang 
ka Jaymati. 


14. lathuh lyngkot ia ka jingsynshar ia ka 
ri Assam naduh ka por u Gaurinath Singha 
haduh ka jingwan synshar ki Phareng. 

